cometadata/datacite-titles-descriptions-related-identifiers huggingface dataset:
DOI: 10.14457/cu.the.2013.1333
title: การพัฒนาแบบวัดและการวิเคราะห์ระดับความสามารถทางวัฒนธรรมของครู

description: การวิจัยครั้งนี้มีวัตถุประสงค์ 3 ประการคือเพื่อ 1) พัฒนาและตรวจสอบคุณภาพแบบวัดความสามารถทางวัฒนธรรมของครู 2) ศึกษาระดับความสามารถทางวัฒนธรรมของครู และ 3) เปรียบเทียบระดับความสามารถทางวัฒนธรรมของครูที่มีภูมิหลังต่างกัน ตัวอย่างที่ใช้ในการวิจัย คือ ครูที่สอนในระดับชั้นมัธยมศึกษาปีที่ 1 - 6 จำนวน 395 คน เครื่องมือที่ใช้ในการวิจัย คือ แบบวัดความสามารถทางวัฒนธรรมชนิดมาตรประมาณค่า 5 ระดับ (rating scale) มีเนื้อหาที่ครอบคลุมองค์ประกอบความสามารถทางวัฒนธรรม 4 องค์ประกอบ ได้แก่ 1) องค์ประกอบความรู้ทางวัฒนธรรมมีข้อคำถามจำนวน 12 ข้อ 2) องค์ประกอบทักษะทางวัฒนธรรมมีข้อคำถามจำนวน 13 ข้อ 3) องค์ประกอบความตระหนักทางวัฒนธรรมมีข้อคำถามจำนวน 14 ข้อ และ 4) องค์ประกอบความสามารถในการสื่อสารมีจำนวนข้อคำถามจำนวน 11 ข้อวิเคราะห์ข้อมูลเชิงปริมาณด้วยสถิติเชิงบรรยาย และสถิติอนุมาน ได้แก่ การวิเคราะห์สถิติที (t-test) การวิเคราะห์ความแปรปรวนทางเดียว (one – way ANOVA) การวิเคราะห์สัมประสิทธิ์สหสัมพันธ์ (correlation) โดยใช้โปรแกรมสำเร็จรูป SPSS for Window วิเคราะห์เกณฑ์ปกติวิสัย และการวิเคราะห์โมเดลการวัดด้วยโปรแกรม LISREL ผลการวิจัยพบว่า(1) การพัฒนาและตรวจสอบคุณภาพแบบวัดความสามารถทางวัฒนธรรม คือ แบบวัดความสามารถทางวัฒนธรรมของครูที่พัฒนาขึ้น มีจำนวนข้อคำถาม 50 ข้อ ใช้การพัฒนาตามลำดับขั้นตอนตั้งแต่การศึกษาเอกสารเพื่อนิยามเชิงปฏิบัติการ การเก็บข้อมูลเชิงคุณภาพเพื่อช่วยในการสร้างข้อคำถามและทดลองใช้กับตัวอย่าง คุณภาพแบบวัด ประกอบด้วย ความตรงเชิงเนื้อหา มีค่า IOC 0.60 - 1.00 ความเที่ยงรายด้าน มีค่าสัมประสิทธิ์แอลฟาของครอนบาคเท่ากับ 0.74 - 0.88 และค่าความเที่ยงทั้งฉบับเท่ากับ 0.93 อำนาจจำแนกของแบบวัดนั้น สามารถจำแนกกลุ่มสูงและกลุ่มต่ำได้แตกต่างกันอย่างมีนัยสำคัญทางสถิติที่ระดับ .01 มีความตรงเชิงโครงสร้างของแบบวัดความสามารถทางวัฒนธรรม (ค่าไคสแควร์ = 7.23, p = 0.12, องศาอิสระ = 4, GFI = 0.99, AGFI = 0.98, RMR = 0.01) สรุปได้ว่า องค์ประกอบและตัวแปรที่มุ่งวัดความรู้ทางวัฒนธรรม ทักษะทางวัฒนธรรม ความตระหนักทางวัฒนธรรม และความสามารถในการสื่อสาร มีความตรงเชิงโครงสร้าง แสดงให้เห็นว่าตัวแปรแฝงสามารถวัดได้ด้วยตัวแปรสังเกตได้หรือองค์ประกอบในโมเดลได้จริง การสร้างเกณฑ์ปกติในการแปลความหมายเป็นคะแนนมาตรฐานที พบว่า แบบวัดความสามารถทางวัฒนธรรมมีคะแนนมาตรฐานอยู่ที่ช่วง T 20 - T 76(2) ผลการวิเคราะห์ระดับความสามารถทางวัฒนธรรมของครู โดยภาพรวมอยู่ในระดับสูง(3) ผลการวิเคราะห์การเปรียบเทียบความสามารถทางวัฒนธรรมของครูที่มีภูหลังแตกต่างกัน พบว่ามีเพียงตัวแปรเพศ และระดับการศึกษาที่มีความแตกต่างกัน โดยเพศหญิงมีความสามารถทางวัฒนธรรมสูงกว่าเพศชาย และครูที่มีวุฒิการศึกษาระดับปริญญาโทมีความสามารถทางวัฒนธรรมสูงกว่าปริญญาตรี
DOI: 10.14457/cu.the.2013.1334
title: ความแตกต่างของพฤติกรรมกองทุนหมู่บ้านและสมาชิกกองทุนหมู่บ้านในพื้นที่ชุมชนเมืองและชนบท : กรณีศึกษาพื้นที่อำเภอปัวจังหวัดน่าน

description: งานศึกษานี้มีจุดประสงค์เพื่อศึกษาความแตกต่างของพฤติกรรมสมาชิกกองทุนหมู่บ้านในการใช้บริการทางด้านการเงินกับกองทุนหมู่บ้าน และพฤติกรรมของกองทุนหมู่บ้านในการบริการจัดการกองทุน ระหว่างพื้นที่เมืองและพื้นที่ชนบท ใช้กรณีศึกษาเขตพื้นที่อำเภอปัว จังหวัดน่าน โดยแบ่งเป็นกองทุนหมู่บ้านที่ตั้งอยู่ในเขตเมือง กองทุนหมู่บ้านที่ตั้งอยู่ในเขตชานเมืองและกองทุนหมู่บ้านที่ตั้งอยู่ในเขตชนบท การศึกษาพฤติกรรมของสมาชิกศึกษาผ่านการใช้แบบสอบถามเชิงลึกหมู่บ้านละ 20 ชุด ซึ่งจะได้ข้อมูลในเชิงปริมาณและข้อมูลคุณภาพ ส่วนการศึกษาพฤติกรรมกองทุนหมู่บ้านนั้นจะศึกษาผ่านการจัดเวทีเสวนากลุ่มย่อยกับคณะกรรมการกองทุนหมู่บ้าน เกี่ยวกับเรื่องระเบียบของกลุ่ม การบริการจัดการกลุ่มผลการศึกษาพบว่ากองทุนหมู่บ้านมีพฤติกรรมร่วมกันก็คือพยายามรักษาเงินสนับสนุนจากรัฐบาล 1 ล้านบาทไม่ให้หายไป โดยเคร่งครัดกับการติดตามการชำระเงินกู้คืนของสมาชิก จะต้องติดตามเงินกู้ให้ได้ครบกำหนดภายในช่วงเวลาที่กำหนด เมื่อจำแนกกองทุนหมู่บ้านออกเป็นกองทุนในเขตเมืองและชนบทพบว่ากองทุนหมู่บ้านในเขตเมืองนั้นไม่มีการจัดสวัสดิการต่างๆให้สมาชิกนอกเหนือจากการให้กู้ประจำปี ส่วนกองทุนในชนบทนั้นจะมีการจัดสวัสดิการต่างๆเช่นการให้เงินช่วยเหลือในงานศพ การให้เงินช่วยเหลือเมื่อต้องนอนรักษาตัวที่โรงพยาบาล การให้ทุนการศึกษาแต่บุตรหลานของสมาชิก ส่วนพฤติกรรมของสมาชิกกองทุนหมู่บ้านพบว่าสมาชิกกองทุนหมู่บ้านในเขตเมืองนั้นไม่ได้เห็นความสำคัญของเงินกองทุนหมู่บ้านมากเท่ากับสมาชิกกองทุนหมู่บ้านในเขตชนบท เนื่องจากมีตัวเลือกในการกู้เงินที่หลากหลายกว่า นอกจากนั้นถ้าหากกองทุนหมู่บ้านให้บริการการออมเงินแก่สมาชิกแล้วสมาชิกกองทุนหมู่บ้านในพื้นที่เมืองจะให้ความสนใจที่จะออมเงินกับกองทุนหมู่บ้านน้อยกว่าประชาชนในพื้นที่ชนบท
DOI: 10.14457/cu.the.2013.1335
title: ความชอบธรรมของอำนาจในการอภัยโทษ

description: วิทยานิพนธ์ฉบับนี้มุ่งศึกษาถึงความชอบธรรมของอำนาจในการอภัยโทษ โดยศึกษาถึงความชอบธรรมบนพื้นฐานของทฤษฎี หลักการ และแนวความคิดทางกฎหมายมหาชน และอาชญาวิทยา และหลักธรรมต่างๆที่เกี่ยวข้อง อีกทั้งความชอบธรรมในทางปฏิบัติทั้งในไทยและต่างประเทศการใช้อำนาจในการอภัยโทษเดิมมาจากแนวคิดการให้ความกรุณาของรัฏฐาธิปัตย์ ซึ่งถือว่าเป็นคุณธรรมหนึ่งของผู้ปกครอง และยังเป็นหลักธรรมที่ทุกศาสนายอมรับ อย่างไรก็ตามในทางพระพุทธศาสนาถือว่าการลงโทษเป็นสิ่งจำเป็นเพราะเป็นผลของกรรมที่ได้ทำไว้ แต่เป็นที่สังเกตว่าทุกศาสนาฝ่ายเทวนิยมต่างมีพิธีกรรมในการขอขมาโทษเพื่อล้างบาปต่อพระเจ้า โดยพระเจ้าจะให้อภัยได้ต่อเมื่อมีเงื่อนไขสำคัญว่าผู้กระทำผิดต้องสำนึกผิดกับความผิดที่ได้ทำมาแล้ว นอกจากนี้หลักธรรมของพระมหากษัตริย์โดยเฉพาะทศพิธราชธรรมก็ส่งเสริมให้พระมหากษัตริย์ทรงมีพระมหากรุณาธิคุณพระราชทานอภัยโทษแก่ผู้ต้องพระราชอาญา ทั้งนี้จักต้องทำโดยถูกต้องเหมาะสมและเป็นธรรม พระราชทานอภัยโทษแก่ผู้สมควรได้รับตามทฤษฎีการลงโทษแบบแก้แค้นทดแทน และต้องคำนึงถึงทฤษฎีอรรถประโยชน์นิยมที่จะต้องนำความสุขให้แก่สังคมโดยรวม สิ่งเหล่านี้จะเป็นเครื่องเฉลิมพระบารมีของพระมหากษัตริย์ให้เปี่ยมไปด้วยพระเดชและพระคุณอย่างได้ดุลยภาพรัฐธรรมนูญแห่งราชอาณาจักรไทยยอมรับอำนาจในการอภัยโทษของพระมหากษัตริย์เป็นอำนาจเด็ดขาดดั้งเดิม ซึ่งดูเหมือนจะแตกต่างจากประเทศอื่นๆ เช่น ประเทศอังกฤษแม้อำนาจอภัยโทษจะเป็นอำนาจของพระมหากษัตริย์อังกฤษแต่ก็มีลักษณะที่เป็นแบบพิธี โดยทรงพระราชวินิจฉัยตามความเห็นของรัฐมนตรีว่าการกระทรวงมหาดไทย สำหรับประเทศญี่ปุ่น เดิมทีที่พระจักรพรรดิมีพระราชอำนาจในการอภัยโทษอย่างเด็ดขาด ต่อมาได้จำกัดพระราชอำนาจในการอภัยโทษให้เป็นไปตามคำยินยอมของคณะรัฐมนตรี ซึ่งถือว่าเป็นการใช้อำนาจในนามประชาชน ส่วนประเทศสหรัฐอเมริกาประธานาธิบดีมีอำนาจในการอภัยโทษในความผิดต่อรัฐบาลกลาง ซึ่งเป็นที่น่าสนใจว่าอำนาจในการอภัยโทษในประเทศสหรัฐอเมริกาเป็นไปอย่างจำกัด การอภัยโทษแต่ละปีมีไม่มาก เนื่องจากการอภัยโทษถูกใช้ในฐานะที่เป็นทางออกฉุกเฉินเมื่อกฎหมายถึงทางตัน จึงถือได้ว่าการอภัยโทษเป็นสิ่งที่มีเหตุผลสูงสุดที่ทำให้เกิดความยุติธรรม เช่นนี้ การอภัยโทษจึงเป็นมาตรการที่ถูกต้องชอบธรรมประเด็นสำคัญ อำนาจในการอภัยโทษ ถือเป็นการตรวจสอบและรักษาดุลการใช้อำนาจตุลาการให้เกิดความยุติธรรมอย่างแท้จริงอันถือเป็นการช่วยให้บรรลุวัตถุประสงค์ของอำนาจตุลาการ เพราะอำนาจตุลาการโดยศาลนั้นทำได้แค่วินิจฉัยอรรถคดีตามข้อกฎหมาย แต่อำนาจในการอภัยโทษโดยประมุขแห่งรัฐนั้นสามารถพิจารณาถึงความยุติธรรมทางสังคมที่กฎหมายเข้าไปไม่ถึงได้ อันนำมาซึ่งความยุติธรรมที่แท้จริงในทั้งทางกฎหมายและทางสังคม ทำให้ความชอบธรรมของอำนาจในการอภัยโทษดำรงอยู่ในสังคมโลกมาจนถึงปัจจุบัน
DOI: 10.14457/cu.the.2013.1337
title: มาตรการทางกฎหมายในการส่งเสริมการกำกับดูแลธนาคารเฉพาะกิจของรัฐ

description: ธนาคารเฉพาะกิจเป็นสถาบันการเงินที่เป็นของรัฐซึ่งจัดตั้งขึ้นตามกฎหมายเฉพาะ เพื่อดำเนินการตามนโยบายของรัฐบาลในการพัฒนาธุรกิจอย่างใดอย่างหนึ่ง ส่งเสริมหรือแก้ปัญหาทางด้านเศรษฐกิจ หรือสนับสนุนการเข้าถึงบริการทางการเงินของประชาชนที่ไม่สามารถเข้าถึงบริการจากธนาคารพาณิชย์เอกชนได้ ทำให้ปัจจุบันธนาคารเฉพาะกิจจึงยังคงมีบทบาทสำคัญในทางเศรษฐกิจของประเทศไทย แต่อย่างไรก็ตามปัญหาของมาตรการทางกฎหมายหรือกฎเกณฑ์ในการกำกับดูแลธนาคารเฉพาะกิจยังไม่เพียงพอ รวมไปถึงโครงสร้างและบทบาทของหน่วยงานกำกับดูแลธนาคารเฉพาะกิจยังมีความไม่เหมาะสม ทำให้การกำกับดูแลธนาคารเฉพาะกิจยังไม่มีประสิทธิภาพเท่าที่ควรด้วยเหตุนี้จึงจำเป็นต้องปรับปรุงมาตรการทางกฎหมายที่เกี่ยวข้องกับการกำกับดูแลธนาคารเฉพาะกิจของรัฐ เพื่อส่งเสริมการกำกับดูแลธนาคารเฉพาะกิจให้มีประสิทธิภาพมากยิ่งขึ้น โดยเห็นควรให้มีการออกกฎเกณฑ์เกี่ยวกับการกำกับดูแลด้านความมั่นคงให้ครอบคลุมความเสี่ยงทุกด้านเทียบเคียงได้กับธนาคารพาณิชย์และแยกการกำกับดูแลธุรกรรมที่ดำเนินการตามนโยบายพิเศษของรัฐออกจากธุรกรรมปกติของธนาคาร รวมไปถึงแก้ไขอำนาจตามกฎหมายของธนาคารแห่งประเทศไทยให้เป็นหน่วยงานหลักในการกำกับดูแลธนาคารเฉพาะกิจแทนกระทรวงการคลัง ทั้งนี้เพื่อเพิ่มประสิทธิภาพในการกำกับดูแล ลดภาระทางการคลัง และส่งเสริมให้ธนาคารเฉพาะกิจของรัฐดำเนินธุรกิจได้อย่างยั่งยืน
DOI: 10.14457/cu.the.2013.1338
title: การเสียภาษีเงินได้นิติบุคคลขององค์การมหาชน

description: องค์การมหาชนเป็นหน่วยงานของรัฐรูปแบบหนึ่ง โดยเป็นหน่วยงานประเภทที่ไม่เป็นส่วนราชการหรือรัฐวิสาหกิจ ซึ่งจัดตั้งขึ้นมาเพื่อจัดทำบริการสาธารณะในรูปแบบที่แตกต่างไปจากเดิม โดยมีวัตถุประสงค์เพื่อความคล่องตัวในการบริหารจัดการและความเป็นอิสระในการตัดสินใจของผู้บริหาร เนื่องจากสังคมและวัฒนธรรมที่เปลี่ยนแปลงไป ทั้งนี้ การจัดทำบริการสาธารณะขององค์การมหาชนนั้นสามารถที่จะแสวงหารายได้จากการประกอบกิจการได้ แต่จะต้องไม่แสวงหากำไรเป็นหลัก อย่างไรก็ตาม รายได้ที่เกิดขึ้นขององค์การมหาชนนั้นไม่ต้องเสียภาษีเงินได้นิติบุคคล เพราะองค์การมหาชนไม่ถือเป็นผู้มีหน้าที่เสียภาษีเงินได้นิติบุคคล ตามมาตรา 39 แห่งประมวลรัษฎากร จึงเป็นเหตุให้องค์การมหาชนส่วนหนึ่งแสวงหารายได้เชิงพาณิชย์ที่ไม่เกี่ยวข้องกับวัตถุประสงค์ในการจัดตั้งองค์การมหาชน จึงก่อให้เกิดความไม่เป็นธรรมกับองค์กรธุรกิจภาคเอกชน และขัดกับหลักภาษีอากรที่ดี ตลอดทั้งยังเป็นเหตุให้องค์การมหาชนมุ่งที่จะแสวงหารายได้จากการดำเนินกิจการมากจนเกินไปจนขัดกับวัตถุประสงค์ของการจัดตั้งองค์การมหาชนที่มุ่งจัดทำบริการสาธารณะโดยไม่แสวงหากำไรเป็นหลักวิทยานิพนธ์ฉบับนี้มุ่งศึกษาถึงปัญหาที่เกิดขึ้นจากการไม่จัดเก็บภาษีเงินได้นิติบุคคลขององค์การมหาชน โดยเปรียบเทียบกับการจัดเก็บภาษีเงินได้นิติบุคคลขององค์การมหาชนในประเทศฝรั่งเศสและ ประเทศสหรัฐอเมริกา พร้อมข้อเสนอแนะแนวทางแก้ไขปัญหาที่เกิดขึ้น เพื่อให้การจัดเก็บภาษีเงินได้นิติบุคคลขององค์การมหาชนในประเทศไทยเป็นไปตามหลักภาษีอากรที่ดี และก่อให้เกิดความเป็นธรรมกับองค์กรธุรกิจภาคเอกชน
DOI: 10.14457/cu.the.2013.1339
title: แนวทางการนำมาตรการพิเศษสำหรับบริษัทขนาดเล็กที่สามารถเลือกเสียภาษีเงินได้ในระดับผู้ถือหุ้น (S Corporation) มาปรับใช้ในประเทศไทย

description: องค์กรธุรกิจแต่ละองค์กรมีภาระภาษีที่แตกต่างกัน ดังนั้นในการวางแผนภาษีวิธีหนึ่งที่นิยมทำกัน คือ การเลือกรูปแบบองค์การธุรกิจให้เหมาะสมกับการประกอบธุรกิจ ไม่ว่าการจัดตั้งในรูปแบบบุคคลธรรมดา หรือกรณีห้างหุ้นส่วนสามัญไม่จดทะเบียนและคณะบุคคล ที่แม้มิได้มีสถานะเป็นนิติบุคคลตามประมวลกฎหมายแพ่งและพาณิชย์ แต่ในทางภาษีกำหนดให้มีสถานะเป็นนิติบุคคลแยกต่างหากจากผู้เป็นหุ้นส่วนจึงนำมาวางแผนภาษี เพื่อที่จะขยายฐานภาษีให้กว้างขึ้นทำให้เสียภาษีในอัตราที่ต่ำลง และปัจจุบันสรรพากรได้เพ่งเล็งรูปแบบการประกอบธุรกิจในรูปแบบของคณะบุคคล หรือห้างหุ้นส่วนสามัญมากขึ้น ดังนั้นจึงมีการเปลี่ยนรูปแบบธุรกิจไปในรูปแบบของนิติบุคคลมากขึ้น เช่นบริษัท เพราะบริษัทสามารถจัดตั้งได้ง่ายในปัจจุบัน มีผู้ร่วมก่อการเพียง 3 คนก็สามารถจัดตั้งบริษัทได้ หรือกรณีของห้างหุ้นส่วนจดทะเบียน เพราะปัจจุบันอัตราภาษีเงินได้นิติบุคคลมีอัตราภาษีเงินได้ที่ต่ำกว่าอัตราภาษีเงินได้บุคคลธรรมดา และประมวลรัษฎากรของไทยได้กำหนดหน่วยภาษีโดยพิจารณาแต่เพียงรูปแบบ (Form) ของการจดทะเบียนตามประมวลกฎหมายแพ่งและพาณิชย์เท่านั้น โดยมิได้พิจารณาถึงเนื้อหา (Substance) ในการเข้าทำธุรกรรมที่แท้จริง จึงก่อให้เกิดความได้เปรียบในทางภาษีโดยการเลือกใช้หน่วยภาษีสร้างความแตกต่างในการเสียภาษี ซึ่งขัดกับหลักภาษีอากรที่ดีในเรื่องความเป็นธรรม และหลักความสามารถในการเสียภาษี (Ability to pay) ซึ่งอีกนัยหนึ่งก็คือ ฐานะความเป็นอยู่ทางเศรษฐกิจ ไม่มีการกระจายการจัดเก็บไปตามความสามารถของแต่ละบุคคลที่เป็นเจ้าของเงินได้ ซึ่งเป็นผู้ถือหุ้น หรือผู้เป็นหุ้นส่วนนั่นเอง ตามกฎหมายของประเทศสหรัฐอเมริกามีกฎหมายเกี่ยวกับมาตรการพิเศษที่กำหนดให้บริษัทขนาดเล็กแม้ว่าจะจดทะเบียนจัดตั้งเป็นนิติบุคคลก็ตามแต่ก็สามารถที่จะเลือกเสียภาษีในระดับผู้ถือหุ้นแค่เพียงระดับเดียวได้ ตามหลัก Pass-Through System ได้โดยไม่ต้องเสียภาษีในระดับกิจการ ซึ่งเป็นการพิจารณาถึงเนื้อหาที่แท้จริงในการเข้าทำธุรกรรม มิได้พิจารณาแต่เพียงรูปแบบเท่านั้น ซึ่งกฎหมายภาษีของประเทศสหรัฐอเมริกากำหนดให้นิติบุคคลบางประเภทที่จะต้องเสียภาษีเงินได้ในนามบุคคลธรรมดา เช่น บริษัทจำกัดความรับผิด (Limited Liability Company) และ บริษัท S Corporation โดยเสียภาษีในนามบุคคลธรรมดาตามหลัก Pass-Through System เพราะสหรัฐอเมริกากำหนดหน่วยภาษิเงินได้นิติบุคคลโดยมิได้พิจารณาเฉพาะความเป็นนิติบุคคลตามกฎหมายแต่เพียงอย่างเดียว แต่ยังพิจารณาองค์ประกอบอื่นร่วมด้วย เพราะการจัดเก็บภาษีมาจากแนวคิดทางเศรษฐศาสตร์ จึงควรพิจารณาการบริหารงานของนิติบุคคลว่าแยกออกจากผู้ถือหุ้นอย่างชัดเจนหรือไม่ วิทยานิพนธ์ฉบับนี้ ผู้เขียนมีวัตถุประสงค์ในการศึกษาถึงแนวทางในการนำมาตรการพิเศษสำหรับบริษัทขนาดเล็กที่สามารถเลือกเสียภาษีเงินได้เยี่ยงบุคคลธรรมดา (S corporation) มาปรับใช้ในประเทศไทย โดยนำเสนอแนวทางที่เหมาะสมกับโครงสร้างภาษีและโครงสร้างองค์กรของไทย เพื่อให้สอดคล้องกับหลักความเป็นธรรมซึ่งเป็นหลักการเสียภาษีอากรที่ดี
DOI: 10.14457/cu.the.2013.515
title: การเกิด N2O และ SO3 บนตัวเร่งปฏิกิริยา SCR ประเภทวานาเดียม ระหว่างการเกิดปฏิกิริยารีดิวซ์แบบเลือกเกิดของ NO ด้วย NH3

description: งานวิจัยนี้ทำการศึกษาการเกิด N2O และ SO3 บนตัวเร่งปฏิกิริยา SCR ประเภทวานาเดียม ระหว่างการเกิดปฏิกิริยารีดิวซ์แบบเลือกเกิดของ NO ด้วย NH3 โดยเตรียมตัวรองรับ TiO2 ด้วยวิธีโซล-เจล และทำการเติมโลหะวานาเดียม ทังสเตน และโมลิบดินัมลงบน TiO2 ด้วยวิธีเคลือบฝังแบบเปียกพอดีรูพรุน ทำการวิเคราะห์ตัวเร่งปฏิกิริยาโดยใช้เทคนิค N2 Physisorption, NH3-TPD, ICP-OES, XRD และ FT-IR การทดสอบตัวเร่งปฏิกิริยากระทำในช่วงอุณหภูมิ 120-450°C องค์ประกอบของก๊าซจำลองที่ใช้เป็นองค์ประกอบเดียวกับก๊าซไอเสียที่ได้จากโรงไฟฟ้าที่ใช้กังหันก๊าซที่มีปริมาณ O2 และไอน้ำสูงถึง 15 vol.% จากผลการทดลองพบว่าการเกิด N2O ในระหว่างปฏิกิริยา SCR ของตัวเร่งปฏิกิริยา V2O5/TiO2 เกิดจากปฏิกิริยาออกซิเดชันของแอมโมเนีย การเกิด N2O ของตัวเร่งปฏิกิริยา WO3/TiO2, MoO3/TiO2 และ V2O5-MoO3/TiO2 เกิดจากปฏิกิริยาระหว่าง NO และ NH3 ในขณะที่ตัวเร่งปฏิกิริยา V2O5-WO3/TiO2 นั้น N2O เกิดขึ้นจากทั้งปฏิกิริยาออกซิเดชันของ NH3 และ ปฏิกิริยาระหว่าง NO กับ NH3 ส่วนการเกิด SO3 นั้นไม่ตรวจพบ SO3 ที่เกิดขึ้นในระหว่างปฏิกิริยา SCR
DOI: 10.14457/cu.the.2013.516
title: การติดตามวัตถุหลายชิ้นด้วยภาพสเตอริโอเพื่อใช้ในระบบควบคุมตำแหน่งในพิกัด 3 มิติ

description: งานวิจัยนี้ เป็นการพัฒนาระบบการภาพแบบสเตอริโอมาใช้เป็นอุปกรณ์ตรวจรู้สำหรับการควบคุมตำแหน่งของหุ่นยนต์ในพิกัด 3 มิติ โดยระบบการภาพแบบสเตอริโอนี้สามารถนำมาใช้ในการตรวจจับวัตถุเป้าหมายหลายหลายวัตถุในเวลาใกล้เคียงกันที่เหมาะสมสำหรับการนำมาใช้ในลูปของการควบคุมของอุปกรณ์ที่ใช้ติดตามวัตถุเป้าหมายแบบเวลาจริง โดยได้ทำการทดสอบการควบคุมตำแหน่งของเป้าหมายใน 3 มิติ โดยแบ่งการทดลองออกเป็น 2 แบบ แบบแรก จะใช้ข้อมูลภาพที่ได้จากระบบการภาพเป็นคำสั่งในการควบคุมอุปกรณ์เพื่อให้สามารถติดตามวัตถุเป้าหมาย การทดลองแบบนี้ระบบการภาพจะอยู่นอกลูปของการควบคุมหรือเสมือนเป็นระบบควบคุมตำแหน่งแบบเปิด และการทดลองแบบที่สอง คือ การใช้ข้อมูลภาพอยู่ในลูปของการควบคุม ซึ่งถือเป็นการควบคุมแบบปิดโดยใช้ข้อมูลภาพเป็นข้อมูลในลูปของการควบคุม ผลการทดลองกับระบบการควบคุมแขนหุ่นยนต์พิกัดฉากและระบบการควบคุมเสถียรภาพของอากาศยาน 4 ใบพัด 2 ลำที่ใช้ฮาร์ดแวร์ตัวควบคุมต่างกัน ผลที่ได้รับแสดงให้เห็นว่าการใช้ระบบการภาพที่พัฒนาขึ้นนี้ในลูปของการควบคุมแบบปิดให้ผลลัพธ์ที่ดีมากกว่าการควบคุมที่มีระบบการภาพอยู่นอกลูปของการควบคุม ซึ่งนอกจากแสดงให้เห็นถึงประสิทธิภาพของระบบการภาพที่พัฒนาขึ้นยังแสดงให้เห็นถึงความยึดหยุ่นและความสะดวกของระบบการภาพที่พัฒนาขึ้นเพื่อใช้ในการควบคุมการเคลื่อนที่ นอกจากนั้น ระบบการภาพที่พัฒนาขึ้นนี้ยังสามารถนำไปใช้กับกล้องหลายตัวได้อย่างสะดวก เช่นในการควบคุมเสถียรภาพของอากาศยานแบบสี่ใบพัดนี้จะใช้จำนวนกล้องทั้งหมด 4 ตัว เพื่อป้องกันการบังเนื่องจากการเรียงตัวของอากาศยานในรูปแบบต่าง ๆ จากผลการทดลองสามารถสรุปได้ว่าระบบการภาพที่พัฒนาขึ้นในงานวิจัยนี้สามารถประยุกต์ใช้ในระบบควบคุมตำแหน่งในพิกัด 3 มิติ เพื่อการติดตามวัตถุหลายชิ้นแบบเวลาจริงได้ตามต้องการ
DOI: 10.14457/cu.the.2013.517
title: NOVEL NON-BAFFLED FLAT PANEL AIRLIFT PHOTOBIOREACTOR FOR OUTDOOR CULTURES OF ANKISTRODESMUS SP. AND SCENEDESMUS SP.

description: The cultivations of both Ankistrodesmus sp. and Scenedesmus sp. were carried out in a large scale non-baffled flat plate airlift photobioreactor (NB-FP-ARPBR). This placed a focus on the design effect of the reactor using the reactors of different widths, i.e. 20, 30, 40 and 50 cm and different unaerated liquid heights i.e. 40, 50 and 60 cm, operated under Thailand climate conditions. As a whole, the configuration of the NB-FP-ARPBR had an influence on fluid flow behavior, light availability, temperature and other factors affecting the livelihood of microalgae. The size of reactor appeared to be statistically important for the growth in NB-FP-ARPBR for both Ankistrodesmus sp. and Scenedesmus sp. that grew best in NB-FP-ALPBR with the width of 50, followed by those with 40, 30 and 20 cm, respectively. However, Scenedesmus sp. was on exception at the unaerated liquid height of 40 cm where the growth rate was ordered from high to low as 50, 20, 40 and 30 cm, respectively. In terms of liquid height, both microalgae grew best in NB-FP-ALPBR with the height of 50, followed by those with 40 and 60 cm, respectively. There was no direct relationship between biochemical compositions with the configuration of NB-FP-ALPBR. Protein seemed to be the major composition (35-45%) whereas lipid was the minor. Carbohydrate was found to be rich when there was adequate light for the growth. The total investment cost was approx. 420.40 US$ per year where the major costs for the cultivation of Ankistrodesmus sp. and Scenedesmus sp. was the capital cost which contributed almost 43% of the total investment cost, followed by those with electricity (32%), nutrient (23%) and water (2%).
DOI: 10.14457/cu.the.2013.518
title: การสร้างแบบจำลองการรับรู้ความเป็นธรรมชาติของเสียงวรรณยุกต์ด้วยแบบจำลองเรขาคณิต

description: ความเป็นธรรมชาติของเสียงสังเคราะห์ (Text-to-Speech System) นั้นเป็นประเด็นที่สำคัญในระบบสังเคราะห์เสียง ในการรองรับโครงร่างความถี่มูลฐาน (Fundamental Frequency Contour) ของเสียงสังเคราะห์ของพยางค์ใดๆ อย่างไม่มีกฎเกณฑ์ที่ถูกกำหนดขึ้นนั้น ระบบสังเคราะห์เสียงยังต้องสามารถคงไว้ซึ่งความเป็นธรรมชาติของเสียงสังเคราะห์ได้ วิทยานิพนธ์นี้จึงเสนอการประเมินความเป็นธรรมชาติแบบอัตโนมัติของโครงร่างความถี่มูลฐาน เพื่อพิจารณาระดับของความเป็นธรรมชาติของเสียงสังเคราะห์ของพยางค์เมื่อถูกรับรู้จากผู้ฟัง ด้วยแบบจำลองการทำนายความเป็นธรรมชาติ โดยอาศัยจุดกึ่งกลาง (Midpoint) และจุดปลาย (Endpoint) ของเส้นความถี่มูลฐานในช่วงของหน่วยตามพยางค์ (Rhyme) ที่ได้จากการวิเคราะห์ผลการทดลองการรับรู้เสียงวรรณยุกต์ในผู้ฟัง ซึ่งแบบจำลองนี้ได้ถูกใช้เพื่อการพัฒนาอัลกอรึทึมในการทำนายความเป็นธรรมชาติของเสียงวรรณยุกต์จากเส้นความถี่มูลฐานโดยใช้แบบจำลองเรขาคณิต (Geometric Model) ในการประเมินผลของอัลกอรึทึมในการทำนายความเป็นธรรมชาติของเสียงวรรณยุกต์ ได้ใช้ผู้ฟังรับรู้และประเมินความเป็นธรรมชาติของพยางค์จากเส้นความถี่มูลฐาน 45 รูปแบบ ซึ่งแต่ละรูปแบบ จะถูกผู้ฟังประเมินซ้ำกัน 2 ครั้ง ซึ่งอัลกอริทึมที่ได้นำเสนอนั้นมีอัตราความสอดคล้องประมาณ 80% เมื่อเทียบกับการตัดสินถึงความเป็นธรรมชาติของเสียงวรรณยุกต์ในพยางค์ของผู้ฟัง
DOI: 10.14457/cu.the.2013.519
title: ดีไฮเดรชันของเอทานอลโดยใช้แกมมาอะลูมินาที่ปรับปรุงด้วยโบรอนและแกลเลียม

description: งานวิจัยนี้ได้ศึกษาตัวเร่งปฏิกิริยาโบฮ์ไมต์ ที่ปรับปรุงด้วยโบรอนและแกลเลียมร้อยละ 0.5 1.0 และ 2.0 โดยน้ำหนัก เตรียมได้จากวิธีการเคลือบฝังแบบเปียก และศึกษาตัวเร่งปฏิกิริยาแกมมาอะลูมินาที่ได้จากการแคลไซน์ในอากาศอุณหภูมิ 600 องศาเซลเซียส เป็นเวลา 4 ชั่วโมงของโบฮ์ไมต์ จากนั้นนำไปปรับปรุงด้วยโบรอนและแกลเลียมร้อยละ 0.5 1.0 และ 2.0 โดยน้ำหนัก และผ่านการแคลไซน์ในอากาศ ที่อุณหภูมิ 500 องศาเซลเซียส เป็นเวลา 4 ชั่วโมง ศึกษาคุณลักษณะของตัวเร่งปฏิกิริยาโดยใช้เทคนิค การกระเจิงรังสีเอ็กซ์ พบว่าโครงสร้างผลึกมีลักษณะโครงสร้างผลึกไม่เปลี่ยนแปลงเมื่อปรับปรุงด้วยโบรอนและแกลเลียม กล้องจุลทรรศน์อิเล็กตรอนแบบส่องกราด แสดงให้เห็นถึงลักษณะพื้นผิวและการกระจายตัวของแกลเลียมและโบรอนที่เพิ่มขึ้นตามปริมาณที่ปรับปรุง การดูดซับทางกายภาพของก๊าซไนโตรเจน เมื่อปรับปรุงด้วยโบรอนและแกลเลียมแล้วจะทำให้มีพื้นที่ผิวลดลง การคายซับแอมโมเนียแบบโปรแกรมอุณหภูมิ ตัวเร่งปฏิกิริยาที่ปรับปรุงด้วยโบรอนและแกลเลียมมีความเป็นกรดเพิ่มสูงขึ้นเมื่อเทียบผลรวมความเป็นกรดต่อพื้นที่ และเมื่อศึกษาความสามารถของตัวเร่งปฏิกิริยาในปฏิกิริยาดีไฮเดรชันของเอทานอลในวัฏภาคแก๊สช่วงอุณหภูมิ 200 ถึง 400 องศาเซลเซียสที่ความดันบรรยากาศ โดยใช้แก๊ซโคร-มาโทกราฟี พบว่า ตัวเร่งปฏิกิริยาโบฮ์ไมต์ที่ปรับปรุงด้วยโบรอนและแกลเลียม ที่ให้ค่าร้อยละการเปลี่ยนแปลงและค่าร้อยละการเลือกเกิดของเอทิลีนสูงสุด คือ Bm2.0B และ Ƴ2.0B สำหรับตัวเร่งปฏิกิริยาแกมมาอะลูมินาที่ปรับปรุงด้วยโบรอนและแกลเลียม เนื่องจากปริมาณโบรอนที่ปรับปรุง จะส่งผลต่อความเป็นกรดแรงปานกลางถึงกรดที่รุนแรงสูงขึ้นตามปริมาณที่ปรับปรุง
DOI: 10.14457/cu.the.2013.520
title: การระบุคำให้อ่านแบบไทยจากข้อความอักษรโรมันที่พบในเครือข่ายสังคม

description: ข้อความภายในเครือข่ายสังคมถูกสร้างโดยผู้ใช้งานหรือผู้เขียนจำนวนมาก นอกจากนั้นแต่ละคนยังมีรูปแบบการเขียนเฉพาะตัวที่ขึ้นอยู่กับความคิดสร้างสรรค์หรือทัศนคติของแต่ละบุคคล ในบางครั้งข้อความของคนไทยที่พบทั่วไปในเครือข่ายสังคมออนไลน์มีการเขียนคำไทยในลักษณะของการถอดอักษรแบบโรมัน ดังนั้นระบบแปลงภาษาเขียนเป็นภาษาพูดไม่สามารถทำการอ่านโทเค็นด้วยอักษรเหล่านั้นได้ถูกต้อง งานวิจัยนี้ได้นำเสนอและประเมินวิธีทางสถิติสำหรับการระบุคำให้อ่านแบบไทยจากข้อความอักษรโรมันที่พบในเครือข่ายสังคม โดยนำเสนอลักษณะสำคัญที่มีการพิจารณาโทเค็นที่ขึ้นกับบริบทรอบข้างและโทเค็นที่ปราศจากบริบท ข้อมูลจริงที่ได้จากเครือข่ายสังคมถูกนำมาใช้ในการสร้างชุดข้อมูลฝึกสอนและข้อมูลทดสอบ ผลการทดลองแสดงว่าผู้เข้าร่วมวิจัยระบุคำให้อ่านแบบไทยจากข้อความอักษรโรมันที่พบในเครือข่ายสังคมโดยไม่พิจารณาบริบทมีความแม่นยำโดยมีค่าเฉลี่ย 91.60% ในขณะที่เมื่อพิจารณาคำที่มีบริบทมีค่าความแม่นยำ 99.41% จากลักษณะสำคัญที่นำเสนอทำให้การจำแนกด้วยต้นไม้ตัดสินใจและแบบจำลองเอ็นแกรมมีความแม่นยำในการจำแนกเท่ากับ 87.94% และ 79.30% ตามลำดับ กรณีถัดมาเมื่อพิจารณาการปรากฎของโทเค็นที่สนใจในพจนานุกรมอังกฤษ วิธีนี้มีค่าความแม่นยำเพิ่มขึ้นเป็น 82.28% โดยผลการรวมกันของ 2 วิธีในการระบุคำให้อ่านแบบไทยจากข้อความอักษรโรมันที่พบในเครือข่ายสังคมมีความแม่นยำเป็น 90.49%
DOI: 10.14457/cu.the.2013.521
title: การสอบถามและรวบรวมข้อมูลแบบเจาะจงพื้นที่ด้วยระบบภูมิสารสนเทศพลังมวลชนโดยใช้ทวิตเตอร์เอพีไอ

description: คราวด์ซอร์สซิ่ง (crowdsourcing) บนเครือข่ายสังคมออนไลน์เป็นกระบวนการแก้ปัญหาที่ได้รับความนิยมอย่างมาก แต่มีปัญหาหรือคำถามบางประเภทที่ต้องการคำตอบจากมวลชนที่อยู่ในพื้นที่และในช่วงเวลาที่สัมพันธ์กับคำถาม ซึ่งวิธีที่ใช้กันอยู่ในปัจจุบันยังมีปัญหาเรื่องการหามวลชนที่เหมาะสม การละเมิดความเป็นส่วนตัว (privacy) และการสื่อสารกับมวลชนจำนวนมาก เพื่อแก้ปัญหาเหล่านี้ ผู้วิจัยจึงได้ออกแบบและพัฒนาระบบคราวด์ซอร์สซิ่งซึ่งรองรับกับคำถามแบบเจาะจงพื้นที่ได้หลายรูปแบบและให้โปรแกรมบนอุปกรณ์ของผู้ใช้ตรวจสอบและแจ้งเตือนผู้ใช้ทราบเมื่อเข้าไปอยู่ในพื้นที่และในเวลาที่สัมพันธ์กับคำถาม และใช้ทวิตเตอร์ (Twitter) เป็นโครงสร้างพื้นฐานในการสื่อสารระหว่างเซิร์ฟเวอร์และโปรแกรมฝั่งมวลชนซึ่งมีทั้งโมบายล์แอพพลิเคชัน เว็บแอพพลิเคชัน และทวิตเตอร์ไคลเอนต์ โดยการแปลงคำถามและคำตอบให้เป็นข้อความที่มีการกำกับด้วยแท็ก (tag) เพื่อระบุโครงสร้างของคำถามและคำตอบ และส่งผ่านทวิตเตอร์ตามปกติ คำตอบที่ได้ถูกนำมาวิเคราะห์ทางสถิติ จากการทดลองพบว่าสามารถส่งคำถามไปยังมวลชนในพื้นที่เป้าหมายได้อย่างถูกต้องและคำตอบที่ได้รับส่วนใหญ่มาจากผู้ใช้โมบายล์ แอพพลิเคชัน และกว่า 93 เปอร์เซ็นต์ของคำตอบมาจากมวลชนในพื้นที่เป้าหมายและในเวลาที่กำหนด
DOI: 10.14457/cu.the.2013.522
title: TRAVEL BEHAVIOR OF CONDOMINIUM RESIDENTS NEAR URBAN RAIL TRANSIT STATIONS: CASE OF METRO MANILA

description: Metro Manila’s traffic congestion problem had been a concern for the travel behavior of commuters due to the lack of mobility and difficulty in accessibility. A shift from automobile to transit use would be beneficial for the progress of a transit-oriented development in Metro Manila. Using questionnaire survey and logistic regression analysis, the effects of different socio-economic and land use characteristics among commuters using urban rail transit and automobile, and whose residences are along stations of the rail transit would determine the behavior of their travel. The research outcomes entails that commuters whose residents are very near the rail transit stations are more likely to utilize them. On the other hand, as the residence to transit station proximity increases, a higher likelihood of choosing automobiles or different public transit as their modes of transport was observed, but due to some beneficial factors and own perception, some commuters with the same land use characteristic, still use rail transit.